ایسرائیل-ین باش ناظیری بنیامین نتانیاهو باشدا دوغو قدس اولماقلا فیلیسطین تورپاق‌لاریندا اینشا ائدیلن غیری-قانونی یاشاییش مسکن‌لری ایله علاقه‌لی اولا‌راق آمریکا پرزیدنتی دونالد ترامپ ایله گؤروشمه‌یه چالیشاجاغینی سؤیله‌دی.
ایسرائیل-ین دؤولت رادیوسونون خبرینه گؤره، ایسرائیل پارلامنتینده کی قروپ توپلانتیسیندا دانیشان نتانیاهو غیری-قانونی یاشایش منطقه لری ایله علاقه دار امریکا رهبرلیگی ایله کووردینلی آددیم آتماق مقصدی ایله ترامپ ایله گؤروشمک اوچون ایسرائیل-ین آمریکاداکی بویوک ائلچی سینین واسیطه‌ اولماسینی ایسته‌یه‌جگینی بیلدیردی.
ایسرائیل امریکا پرزیدنتی دونالد ترامپ-ین ژانویه‌نین 20-ده وظیفه‌نی تحویل آلماسین‌دان بری‌دیر اردن چایی‌‌نین غرب ساحلی و دوغو قدس-دا 6 مینه یاخین یئنی ائو انشاء ائتمه قراری آلمیشدی.
ایسرائیل-ین ایشغا‌لی آلتینداکی فیلیسطین تورپاق‌لاریندا غیری-قانونی بوتون مسکونلاشما فعالیت‌لرینی "درحال و تامامیله" دایاندیرماسینی احاته ائدن قرار دسامبرین 23-ده 14 سسله بیرلشمیش میللتر تشکیلاتی‌نین گوونلیک شوراسیندا قبول ائدیلمیشدی.
قئید ائدک کی، دوغو قدس و اردن چایی نین غرب ساحلی 1967-جی ایلدن بری‌دیر ایسرائیل-ین ایشغا‌لی آلتیندا‌دیر.
دوغو قدس-ده 200 مین، اردن چایی نین غرب ساحلینده ایسه 400 مین‌دن چوخ یهودی یاشاییش مسکن‌لری وار.
اولوسلار آراسی حقوقا اساساً، بو بؤلگه‌لردکی بوتون یاشاییش مسکن‌لری غیری-قانونی قبول ائدیلیر.
